Beurtkrag: Kersfees gaan ook 'fees van kerse' wees | Netwerk24
Plaaswerker kaal uitgetrek voor diewe 15 skape steel
'n Plaaswerker-egpaar van Bothaville is Saterdagaand na bewering aangerand, kaal uitgetrek en met draad vasgebind voordat die aanvallers glo sowat R37 500 se skape gesteel het.
Jong vrou dood in slaapkamer aangetref
Die lyk van 'n 22-jarige vrou is Sondag in haar slaapkamer in Reitzpark in Welkom aangetref, sê lt.kol. Thandi Mbambo, polisiewoordvoerder in die Vrystaat.
PE-polisie tree flink op en kry R4 m. se motorbande terug
Motorbanddiewe is hul buit van nagenoeg R4 miljoen kwyt danksy spoedige reaksie van die polisie in Port Elizabeth.
Puik arend vir Louis, maar steeds tweede
Die plaaslike gholfspeler Matt Jones het Sondag sy tweede titel in vier jaar in die Australiese Ope in Sydney gewen.
Faul besef hef aan lê nou voor
Vroeë Kersgeskenk vir Liverpool
Die Liverpool-sokkerspan het 'n reusetree gegee om sy eerste Engelse Premierliga-titel sedert 1990 te wen toe hy Bournemouth Saterdag met 3-0 geklop het én Manchester United vir Manchester City met 2-1 getroef het.
Beurtkrag nodig of netwerk stort in duie
Suid-Afrikaners sal die nuwe week afskop met fase 2-buurtkrag, het Eskom Sondagaand in 'n verklaring aangekondig.
Fase 2 beurtkrag vir Maandag
Dis nog nie die einde van beurtkrag nie!
Bek-en-klouseer: Produsente steun verbod op veilings, skoue
Die Rooivleisprodusente-organisasie (RPO) ondersteun die drastiese voorkomingsmaatreëls teen bek-en-klouseer deur die tydelike verbod wat op onder meer veilings en skoue van gesplete hoefdiere geplaas is, sê Koos van der Ryst, voorsitter van die RPO.
Die ironie van Jona
Die boek Jona is bekender om daardie visstorie as om God. Dit is jammer, want Jona vertel 'n aardskuddende verhaal van 'n omgesukkelde profeet en sy genadige God. Wanneer die Here hom in Nineve wil hê, kies Jona 'n boot na Tarsis toe, weg van God af.
Lieflike reën, al is Eksdom se steenkool nat
'Reën, reën, lieflike reën daal op die aarde neer!" wou ek gisteroggend met die diep brom van die kerkorrel saam jubelbrom. Van Dinsdagaand tienuur af volgens die manne met die reënmeters hier in my omgewing al meer as 110 mm.
'n Heerlike draakstekery
Hond se gedagte is 'n heerlike draakstekery met die heilige erns waarmee sommige mense sport bejeën.
'Saam' vier bak-skatkis
Ek en Babs het nou die dag saam deur Errieda du Toit, Suid-Afrika se huiskoskampioen, se nuwe kookboek, Saam, geblaai. Errieda het haar verdiep in 150 gemeenskapsresepteboekies wat oor 100 jaar uitgegee is en Saam is 'n ode aan dié kookboekies...
Beurtkrag: Kersfees gaan ook 'fees van kerse' wees
Deur Elvira Wood 06 Desember 2018 05:00
Dit gaan waarskynlik beter wees om dié Kersfees in kerse, eerder as in elektriese liggies, te belê.Foto: Unspalsh
Dié Kersfees gaan kerse waarskynlik eerder in Suid-Afrikaanse huise flikker as gekleurde liggies.
Dis dalk ook 'n goeie plan om 'n vleisbraai buite in die sonlig te beplan eerder as 'n aansitete van skaapboud en aartappels waarvoor jy ure lank 'n oond nodig het.
Dit is alles te danke aan probleme by Eskom, wat sedert 1 Desember reeds elke dag vir 13 uur op 'n slag beurtkrag instel.
Hoewel Eskom voorheen gewaarsku het dat daar 'n groot kans vir beurtkrag vir die res van 2018 is weens steenkooltekorte by van sy kragsentrales, blyk die groot probleem nou eerder onbeplande instandhouding te wees.
Phakamani Hadebe, uitvoerende hoof van Eskom, het reeds in November op die kragverskaffer se mediasessie oor die stand van die kragnetwerk gesê onbeplande instandhouding is 'n enorme probleem. "Die status van die stelsel reflekteer die besluite wat by Eskom geneem is. Ons onbeplande instandhouding is heeltemal te hoog," het hy gesê. Hadebe is in Mei as Eskom se uitvoerende hoof aangestel.
Die kragverskaffer het toe wel 'n negepuntplan met mediumtermynstappe bekend gestel "om te verseker die ligte bly aan".
Hadebe sê die begrote bedrag vir instandhouding by kragsentrales is jare lank nie aangepas nie. Die kragvoorsiener dra nou die gevolge daarvan.
Eskom beplan 59 kragonderbrekings by verskeie van sy kragsentrales tot in Desember 2019 om instandhoudingswerk te doen. Dié werk gaan hom R11,5 miljard uit die sak jaag.
Khulu Phasiwe, Eskom-woordvoerder, het onlangs op Twitter beklemtoon die huidige beurtkrag is nie weens steenkooltekorte nie, maar weens 'n lae dieselvoorraad, lae damvlakke by sy pompopgaarskemas en weens eenhede by steenkoolkragsentrales wat breek.
Hy het toe gewaarsku Eskom probeer om veral oor naweke sy dieselvoorraad aan te vul en damvlakke by pompopgaarskemas te herstel. Dit beteken beurtkrag kan oor naweke langer duur om die risiko van ernstiger fases van beurtkrag in die week te verlaag.
Eskom sê dit gaan hom tussen R750 miljoen en R1 miljard tussen nou en Maart 2019 kos om diesel te koop. Dit is as dit nie skielik baie begin reën nie. Indien wel, sal hy selfs méér op brandstof vir dieselopwekkers moet bestee omdat steenkool klam sal word en nie so doeltreffend sal verbrand nie.
Die kragverskaffer waarsku lank reeds dat 'n tekort aan steenkool by van sy kragsentrales die risiko van beurtkrag verhoog.
Hadebe het ook op die oorsig van die stand van die kragnetwerk gesê tien van Eskom se steenkoolkragsentrales het steenkoolvoorraad van minder as 20 dae, met die voorraad by sommige stasies so min as vyf dae.
Eskom se eie interne vereiste is om voorraad vir minstens 20 dae te hê.
Hadebe het egter laat in November in die parlement gesê dit blyk of dié probleem dalk vinnig iets van die verlede sal wees.
Hy het aan die parlement se portefeuljekomitee oor openbare ondernemings gesê verskeie nuwe kontrakte is onderteken om steenkool te kry.
Dit kom nadat hy glo gesukkel het met steenkool wat hy by die Guptas se Tegeta-myne moes kry.
Eskom gee al geruime tyd dié myne die skuld vir sy steenkooltekort.
Hy beplan om miljoene tonne steenkool wat by sy Medupi-kragsentrale in Limpopo opgegaar is, per spoor na Mpumalanga te vervoer.
Beurtkrag is ook nie die enigste rede hoekom Suid-Afrikaners soms nie krag het nie.
Op 2 Desember het 'n subkontrakteur 'n kragkabel in Doornfontein, Johannesburg, beskadig wat 'n kragonderbreking in dié gebied veroorsaak het.
Kragpale op die netwerk tussen Suid-Afrika en Mosambiek wat die eerste naweek van Desember omgeval het, het ook tot onderbrekings bygedra.
Suid-Afrika voer gewoonlik 1 500 MW krag van die Cahora Bassa-skema in die buurland in. Kraginvoer het tot net 400 MW gedaal.
Intussen kla tientalle lesers dat beurtkrag nie soos per skedule ingestel word nie.
Eskom self het die afgelope naweek 'n probleem op sy webwerf gehad en mense wat hul krag regstreeks van Eskom koop, kon nie die skedules naslaan nie. Die webwerf werk nou weer.
Eskom waarsku ook in verskeie verklarings dat mense bewus moet wees dat dit langer kan duur om kragtoevoer na huise en ondernemings te herstel nadat hy weer die krag aangeskakel het. Dit is omdat dit dikwels via munisipaliteite na kliënte gaan. Dit hang dus ook af van wanneer munisipaliteite kragtoevoer herstel.
Mense wat hul krag direk by Eskom kry, kan die beurtkragskedule op Eskom se webtuiste kry of 0860 037 566 skakel vir meer inligting.
Mense wat hul krag by hul munisipaliteit kry, moet die betrokke munisipaliteit se webtuiste vir skedules besoek.